Diari Oficial de la Generalitat Valenciana


Sumari del DOGV 7032, del 27-05-2013 (2013/5230)

RESOLUCIÓ de 17 de maig de 2013, de la Conselleria d'Educació, Cultura i Esport, sobre el nomenament de membres del Consell Assessor d'Arxius.
----------------------------------------------------------------------------------------------------------------------------------------------

### Dades del document

Número de DOGV
:   7032

Data del DOGV
:   27-05-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/5230


Data del document
:   17-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de maig de 2013, de la Conselleria d'Educació, Cultura i Esport, sobre el nomenament de membres del Consell Assessor d'Arxius. [2013/5230]  
Per Orde de 14 de juny de 1984, de la Conselleria de Cultura, Educació i Ciència, es va crear el Consell Assessor d'Arxius, com a òrgan de caràcter consultiu, per a prestar assistència i concurs en tots aquells assumptes i activitats en matèria d'arxius que el titular del departament corresponent estime convenient sotmetre al seu entendre.  
  
La composició d'este està regulada per l'article tercer de l'Orde 3/2011, de 15 de març, per la qual s'aprova el Reglament de Composició, Organització i Funcionament del Consell Assessor d'Arxius de la Comunitat Valenciana, i per l'article deu de la Llei 3/2005, de 15 de juny, de la Generalitat, d'Arxius, segons els quals el Consell Assessor d'Arxius serà presidit pel titular de la conselleria competent en matèria de cultura i estarà integrat per un vicepresident, un secretari i huit vocals, dels quals almenys dos seran arxivers. Els vocals seran lliurement designats per qui exercisca la titularitat de la conselleria competent en matèria d'arxius, a proposta de la direcció general competent en matèria d'arxius.  
L'article sèptim, apartat tercer, de la mencionada Orde 3/2011, de 15 de març, establix que la duració en el càrrec dels vocals serà de tres anys, comptats des de la data de la publicació en el Diari Oficial de la Comunitat Valenciana dels seus nomenaments en el Consell Assessor d'Arxius de la Comunitat Valenciana, excepte per a aquells vocals que ho siguen en funció del càrrec que exercixen, els quals cessaran com a vocals quan cessen en este.  
Per Resolució de 26 de febrer de 2010, de la consellera de Cultura i Esport, es van nomenar els membres del Consell Assessor d'Arxius (DOCV 6231, 23.03.2010).  
Per tot això, resolc:  
  
Primer  
Nomenar els següents membres del Consell Assessor d'Arxius:  
  
Presidenta: la consellera d'Educació, Cultura i Esport, María José Catalá Verdet.  
Vicepresidenta: la directora general de Cultura, Marta Alonso Rodríguez.  
Secretària: la cap del Servici d'Arxius, Noemi Galán Serrano.  
Vocals:   
Francisco Javier Sánchez Portas (director de l'Arxiu Històric de la Comunitat Valenciana).  
Francesc Torres Faus (director de l'Arxiu del Regne de València).  
Rafael Valcárcel Sánchez (subdirector general d'Aplicacions i Administració Electrònica).  
Josep Lluís Santonja Cardona (director de l'Arxiu Municipal d'Alcoi).  
Vicent Gil Vicent (director de l'Arxiu Municipal de Vila-real).  
Francisco Gimeno Blay (catedràtic de Paleografia i Diplomàtica de la Universitat de València).  
Vicent Pons Alós (canonge arxiver de la catedral de València).  
María José Gil Martínez (directora en funcions de l'Arxiu General i Fotogràfic de la Diputació de València).  
  
Segon  
Ordenar la publicació de la present resolució en el Diari Oficial de la Comunitat Valenciana.  
  
Tercer  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra esta resolució, que posa fi a la via administrativa, es pot interposar recurs potestatiu de reposició o plantejar directament recurs contenciós administratiu en els terminis i davant dels òrgans indicats a continuació:  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes des de l'endemà de la publicació en el Diari Oficial de la Comunitat Valenciana.  
  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Comunitat Valenciana.  
  
València, 17 de maig de 2013.- La consellera d'Educació, Cultura i Esport: María José Catalá Verdet.